

**Rīgas badmintona skolas/RSP atklātais čempionāts**

**badmintonā 2014./2015.g.**

**NOLIKUMS**

**1.Sacensību mērķis un uzdevumi.**

**1.1.** Radīt iespēju Rīgas un visas Latvijas badmintona entuziastiem nodarboties ar sportu, badmintonu un piedalīties sacensībās savā meistarības grupā paaugstinot savu meistarību un veselīgi pavadot brīvo laiku.

**1.2.** Noskaidrot Rīgas badmintona skolas (turpmāk tekstā – RBS) uzvarētājus un pārējo vietu ieguvējus vienspēlēs sievietēm A,B un C grupās, vīriešiem A,B,C un D grupās, sievietēm un vīriešiem dubultspēlēs A un B grupās, jauktajās dubultspēlēs A un B grupās.

**1.3.** Badmintona popularizēšana un attīstība Latvijā.

**1.4.** Piesaistīt jaunus badmintona spēlētājus, veicināt spēlētāju meistarības izaugsmi un masveidību.

**1.5.** Kontaktu veidošana ar citu pilsētu un valstu badmintona spēlētājiem.

**2.Sacensību vadība.**

Sacensības organizē un vada biedrība „Rīgas badmintona skola” sadarbībā ar SIA Teniss (Babolat –oficiālais pārstāvis Latvijas Republikā).

**3.Sacensību norises laiki un vietas.**

**3.1.** RBS sacensības notiek 5 posmos:

**1.posms - 20.septembrī 2014.g.,** Rīga, Latvijas Olimpiskais centrs, Grostonas iela 6b,

*Vienspēles visas grupas un jauktās dubultspēles.*

**2.posms - 1.-2.novembrī 2014.g.**, Rīga, Latvijas Olimpiskais centrs, Grostonas iela 6b,

*Vienspēles visas grupas un dubultspēles.*

**3.posms - 10.janvārī 2015.g.**, Rīga, Latvijas Olimpiskais centrs, Grostonas iela 6b,

*Vienspēles visas grupas un jauktās dubultspēles.*

**4.posms - 28.martā 2015.g.**, Rīga, Latvijas Olimpiskais centrs, Grostonas iela 6b,

*Vienspēles visas grupas un jauktās dubultspēles.*

**5.posms - 9-10.maijā 2015.g.**, Rīga, Latvijas Olimpiskais centrs, Grostonas iela 6b,

*Vienspēles visas grupas un dubultspēles.*

**3.2.** RBS sacensību organizētāji un tālruņa numuri informācijas iegūšanai: Salvis Lozda (26165818) un Kristaps Bērziņš (29154033).

**4.Sacensību dalībnieki.**

**4.1.** RBS sacensībās drīkst piedalīties jebkurš badmintonists, kurš ir nomaksājis dalības maksu un nodrošina šī reglamenta izpildi, kā arī ievēro sacensību norises vietas iekšējos kārtības noteikumus (Olimpiskā centra kārtības noteikumi).

**4.2.** Piedaloties RBS badmintona turnīrā, katrs dalībnieks iegūst noteiktus **Latvijas Badmintona Federācijas** **reitinga** punktus atbilstoši Latvijas Badmintona federācijas noteiktajam.

**4.3.** RBS sacensības ir atklātais turnīrs, kurā ārzemju spēlētāji tiek iekļauti kopvērtējuma tabulā.

**4.4.** Par dalībnieku veselības stāvokli atbild viņa komandējošā organizācija, pats dalībnieks, vai persona kas viņu pavada.

**4.5.Ieteicamais** spēlētāju grupu sadalījums:

* **A grupa sievietes, vīrieši- augstas meistarības grupa** (var pieteikties jebkurš badmintona spēlētājs);
* **B grupa sievietes- labas, vidējas meistarības grupa** (Spēlētājām, kas Latvijas Badmintona federācijas reitingā atrodas 20. vietā un augstāk nav ieteicams startēt);
* **B grupa vīrieši – labas meistarības grupa** (Spēlētājiem, kas Latvijas Badmintona federācijas reitingā atrodas 20. vietā un augstāk nav ieteicams startēt);
* **C grupa sievietes- iesācēju, amatieru, bērnu iesācēju grupa** (Spēlētājām, kas Latvijas Badmintona federācijas reitingā atrodas 60. vietā un augstāk nav ieteicams startēt)
* **C grupa vīrieši- vidējas meistarības, jauniešu ar trenētības ilgumu no 2 gadiem un ilgāk grupa** (Spēlētājiem, kas Latvijas Badmintona federācijas reitingā atrodas 45. vietā un augstāk nav ieteicams startēt);
* **D grupa vīrieši- iesācēju, amatieru, jauniešu, bērnu iesācēju grupa** (Spēlētājiem, kas Latvijas Badmintona federācijas reitingā atrodas 70. vietā un augstāk nav ieteicams startēt).

 **4.6.** Dubultspēļu un jaukto dubultspēļu kategorijā spēlētaji piesaka savu dalību izvērtējot savu meistarību.

**5. Pieteikumi.**

**5.1.** Iepriekšējā pieteikšanās sacensībām notiek:1.posmam līdz 16.09.2014.;2.posmam līdz 28.10.2014.; 3.posmam līdz 06.01.2015.;4.posmam līdz 24.03.2015.;5.posmam līdz 05.05.2015.;

**5.2.** Spēlētāji pieteikumā norāda savu vārdu, uzvārdu, pārstāvošo klubu (vai dzīves vietu) un dzimšanas gadu, kā arī meistarības grupu.

**5.3.** Pieteikumus sūtīt pa e-pastu salvislozda@inbox.lv, vai pa tel.Nr. 26165818. **5.4.** Par pieteikta dalībnieka atsaukšanu no sacensībām var paziņot ne vēlāk kā iepriekšējā dienā līdz pulksten 10.00.

**6. Dalības maksa.**

Par piedalīšanos sacensībās katrā posmā dalībniekam ir jāiemaksā dalības maksa - vienspēlēs 6.00 EUR (Ls 4.22) un dubultspēlēs, jauktajās dubultspēlēs 4 EUR (Ls 2.81).

**7. Sacensību norises kārtība un inventārs.**

**7.1.** Sacensību kārtību nosaka sacensību galvenais tiesnesis. Atkarībā no pieteikušos dalībnieku skaita, sacensības var notikt pēc play-off principa (nodrošinot katram dalībniekam vismaz 3 spēles), vai 2 kārtās – 1.kārtā tiek izspēlēts grupu turnīrs, bet 2.kārtā sacensības turpinās pēc play-off principa.

**7.2.** Sacensības notiek pēc BWF (Starptautiskā Badmintona Federācija) spēkā esošajiem noteikumiem.

**7.3.** Sacensību dalībniekus izliek pēc Latvijas badmintona reitinga.

**7.4.** Sacensības notiek ar spalvu bumbiņām (pēc abpusējās vienošanās dalībnieki var spēlēt ar neilona bumbiņu).

**7.5.** Pie sacensībām netiks pielaists spēlētājs, kura sporta apavi bojā sporta zāles segumu. **7.6.** Sacensību dalībnieku sporta tērpam ir jābūt atbilstošam badmintona spēlei: šorti un T-krekls (vēlams vienkrāsains).

**8.Diskvalifikācija (sods).**

**8.1.** Sacensību tiesnešu kolēģija var diskvalificēt spēlētāju, ja viņš:

- atkārtoti pārkāpj spēles noteikumus vai sacensību reglamentu;

- apzināti zaudē spēli;

- prasa citiem spēlēt tīšām uz konkrētu rezultātu;

- nopietni traucē sacensību norisi;

- sacensību laikā atrodas apreibinošu vielu ietekmē;

- bojā sacensību vai jebkādu citu inventāru sacensību norises vietā;

- par cieņu aizskarošu uzvedību sacensību laikā un lamāšanos ar necenzētiem vārdiem, dalībniekam izsaka brīdinājumu, par atkārtotu rīcību dalībnieks tiek diskvalificēts no sacensībām.

**8.2.** Spēlētājam, kurš izstājas no turnīra atlikušajās spēlēs tiek ieskaitīti zaudējumi ar 0-W. **8.3.** Ja spēlētājs izstājas starp sacensību kārtām (starp grupu turnīru un play-off spēlēm), cits spēlētājs nevar viņu aizstāt.

**8.4.** Spēlētājam, kurš neierodas uz kārtējo spēli, tiek ieskaitīts zaudējums ar 0-W. **8.5.** Spēlētājam, kurš kādā no posmiem tiek diskvalificēts, visi rezultāti tiek anulēti un punkti netiek piešķirti.

**9.Protesti. 9.1.** Par protestu jāinformē galvenais tiesnesis tūlīt pēc spēles.

**9.2.** Protestu izskata galvenais tiesnesis pieaicinot citu organizāciju **trenerus (ne mazāk kā divus)** sacensību vietā bez ķīlas naudas iemaksas.

**10.** **Sacensību tiesneši**. **10.1.** Sacensības tiesā RBS kluba tiesnešu kolēģija.

**10.2.** Par RBS galveno tiesnesi ir nozīmēts Arnis Šefers.

**10.3.** Par tiesāšanas kvalitātes kontroli atbild galvenā tiesneša nozīmēta persona.

**10.4.** Tiesneša lēmumi sacensību laikā ir galīgi un nevar tikt apstrīdēti no spēlētāju puses.

**10.5.** Spēļu inventāru atbilstību spēlēm nosaka galvenais tiesnesis.

**10.6.** Strīda gadījumos galīgo lēmumu galvenais tiesnesis var pieņemt konsultējoties ar tiesnešiem.

**11. Uzvarētāju noteikšana.**

**11.1.** Sacensību dalībnieki katrā posmā par izcīnītu vietu saņem konkrētu punktu skaitu (punktu piešķiršanas sistēmu skatīt pielikumā).

**11.2.** Ja cīņā par 1.vietu kopvērtējumā 2 vai vairākiem spēlētājiem ir vienāds punktu skaits, tad tiek ņemti vērā sekojoši kritēriji:

- augstāka vieta posmā;

- nākamā augstākā vieta posmā un t.t.;

- augstāku vietu ieņem spēlētājs, kurš ieņēma augstāku vietu pēdējā posmā.

**11.3.** RBS sacensību godalgoto un pārējo vietu ieguvēji tiek noskaidroti vērtējot 4 labākos posmus.

**12. Apbalvošana.**

- sacensību katrā posmā 1.-3.vietu ieguvēji visās nominācijās tiks apbalvoti ar **medaļām un diplomiem**, katra posma 1.-5. vietu ieguvēji sievietēm A grupā un vīriešiem A grupā iegūst tiesības piedalīties nākošajā posmā **nemaksājot dalības maksu**;

- kopvērtējumā pirmo trīs vietu ieguvēji **visās vienspēļu** nominācijās tiks apbalvoti ar diplomiem un piemiņas balvām no SIA Teniss (Babolat –oficiālais pārstāvis Latvijas Republikā);

-kopvērtējumā **pirmo vietu ieguvēji dubultspēļu nominācijā un jaukto dubultspēļu** **nominācijā** tiks apbalvoti ar piemiņas balvām no SIA Teniss un kausiem, diplomiem.

**2014.gada 01.septembris RBS sacensību organizatori:**

 **A.Šefers\_\_\_\_\_\_\_\_\_\_**

 **K.Bērziņš\_\_\_\_\_\_\_\_\_\_**

 **S.Lozda\_\_\_\_\_\_\_\_\_\_**